
అమితాబ్ బచ్చన్ నటించిన ‘సర్కార్ 3’ చిత్రం శుక్రవారం విడుదలైంది. ఆయన సినిమా అంటే అభిమానులకు పండగే కదా. అందుకే ఈ సందర్భంగా కోల్కతాలోని ‘ ఆల్ బెంగాల్ అమితాబ్ బచ్చన్ ఫ్యాన్స్ అసోసియేషన్’ వారు ఏకంగా ఓ గుడి కట్టేసి అందులో అమితాబ్ విగ్రహాన్ని ప్రతిష్టించేసి తమ ముచ్చట తీర్చుకొన్నారు. సుబ్రతా బోస్ ఆ విగ్రహాన్ని తయారు చేశారు. ‘ 25 కిలోల బరువున్న విగ్రహాన్ని ప్రతిష్టించాం. ‘సర్కార్ 3’ విజయం సాధించాలని పూజలు చేస్తున్నాం’ అని తెలిపారు అసోసియేషన్ సెక్రటరీ సంజయ్ పటోడియా. ‘ఆరడగుల రెండు అంగుళాల ఎత్తున్న విగ్రహమిది. మా ‘షెహనషా’ హైట్ కూడా అదే. విగ్రహం బాగుందని అందరూ అంటుంటే ఆనందంగా ఉంది’ అన్నారాయన. ‘సర్కార్ 3’లో అమితాబ్ పోషించిన సుభాష్ నగ్రే వేసుకొన్నట్లుగానే అభిమానులంతా డ్రస్ ధరించి గుడికి హాజరుకావడం విశేషం.

amitab bachan natinchina ‘sarkar 3’ chitram sukravaaram vidudalaindi. aayana sinima ante abhimaanulaku pandage kada. anduke ee sandarbhamgaa kolkataaloni ‘ al bengal amitab bachan fances asosiation’ vaaru ekamgaa oo gudi kattesi andulo amitab vigrahaanni pratishtinchesi tama muchhata teerchukonnaaru. subrata bose aa vigrahaanni tayaaru chesaru. ‘ 25 kilola baruvunna vigrahaanni pratishtinchaam. ‘sarkar 3’ vijayam saadhinchaalani poojalu chestunnam’ ani telipaaru asosiation secretery sanjay patodia. ‘aaradagula rendu angulaala ettunna vigrahamidi. maa ‘shehanasha’ hait kuudaa adhe. vigraham bagundani andaruu antunte aanandamgaa undi’ annarayana. ‘sarkar 3’loo amitab pooshinchina subhash nagre vesukonnatlugaane abhimaanulantaa drus dharinchi gudiki hajarukavadam visesham.